LUSHINTJO LOLUTSINTSA LONKHE LUHLOBO LWEMNTFWANA
Kwentiwa yini kutsi lushintjo lube yinkinga emfundvweni yalo lonkhe luhlobo lwemntfwana?
Bonkhe bantfwana bahlangabetana nekushintjashintja kwetikhatsi lokunyenti ekufundzeni kwabo
kusukela elangeni lekucala enkhulisa nome esikolweni
kuye elangeni labo lekugcina esikolwei, ekolishi nome enyuvesi,
kanjalo nome sebacala kusebenta.
Kutfutfukela kulesinye sikolwa nome libanga kungatfokotisa, kwetfuse
kucanganise nome kutfukutselise.
Kungamphatamisa umntfwana kanye nemndeni wakhe.
Kusigaba lesikhatsata kakhulu kushintja kwemntfwana sikolwa.
Bakha bangani labasha, bayakhula bakhombise bungibo babo.
(Kusho Olha Serova, Make waArtem, ePre-school No. 2, “Romashka”, Mykolayivka)
Kuba metima uma bantfwana bacala kwetayelana bakha bungani lobusha.
Sonkhe sikhatsi uma umntfwana angenela lesinye sikolwa nome libanga
kutsatsa lici kutsi betayele,
nekutsi thishela afundze tidzingo takhe ngasinye ngasinye.
Lokusho kutsi ngesikhatsi ashintja sikolwa kunebungoti bekutsi kuphatamiseke kwenta nekufundza kwakhe,
ikakhulu bantfwana labadzinga lusito lolukhetsekile
llia nyalo sowukhululekile lankhulisa
Ngempela, njenga make, ngikhatsatekile ngalokutawulandzela, kutsi ngabe likusasa lakhe litawuba njani,
futsi ngiyacondza kutsi lokulandzelako kutsi angenele sikolwa lesiphakeme
Vele kufanele kube libanga lalo lonkhe luhlobo lwemntfwana
Yebo, ngiyakhatsateka. Kodvwan tikolwa letinjalo setivele tikhona e Kharkiv.
Banalo lwati lwekusebenta futsi bayabemukela bantfwana labakhubatekile.
Ngako-ke ngiyakholwa kutsi uma Ilia aphotfula enkhulisa
sitasitfola sikolwa salo lonkhe luhlobo lwemntfwana lapho sitawemukeleka khona.
(Kusho Nina Arsentieva, Make waIllia, eCommunity Pre-school No 74, Kharkiv City)
Timfundvo talo lonkhe luhlobo lwemntfwana kufanele tente siciniseko sekutsi tonkhe tigaba tekushintja kwemntfwana tihlelelwe kahle futsi tisekelwe,
ngekusebentisana nebatali nebanakekeli bebantfwana, kute kube bête umntfwana lovaleleka
ngepandle etifundvweni kulesikhatsi sebumatima.
Lushintjo emphilweni yemfundzi lolutsintsa lonkhe luhlobo lwemntfwana lucala ekhaya
Batali nebanakekeli bebantfwana banemtselela lomkhulu ekukhuleni nasekufundzeni kwebantfwana,
ngisho basengakatalwa.
Balekelela umntfwanabo ekufundzeni kuhlanganyela nalabanye, ekukhuleni kwemtimba, kwengcondvo, imicondvo lehlakaniphile kanye nasemoyeni,
lokusita umntfwana kutsi acine aphindze atimele yena ngemicabango yakhe, akwati kuchumana akukhutsalele kwenta tintfo.
Batali nebanakekeli lokukhula loku bakukhutsata ngekudlala.
Kufundza ngemidlalo kungasita batali nebanakekeli bebantfwana kutsi bakhone kubona uma umntfwana abhekana nebulukhuni lobutsite.
Kusheshe wakhe tisekelo tekukhula nekufundza ekhaya
kuyasita kwenta kutsi lushintjo kumntfwana etikolweni letiphansi kungabi lukhuni kakhulu.
Bantfwana bafundza baphindze bente emakhono lamanyenti ekhaya
labatawudzinga kuwasebentisa ekufundzeni.
Kuchubeka nekusekela lushintjo
Lushintjo lolutsintsa lonkhe luhlobo lwemntfwana lusho kutsi uma bafundzi basuka emakhaya baya enkhulisa nome ebangeni lelisha,
kuba lushintjo lolute tinkinga kubo, imindeni yabo nabo thishela babo.
Kuba bête lushintjo lolungakabhekeki nome kwetfuka
Kunekukhatsateka lokuncane, futsi bantfwana bachubeka nekutfola lusito
labaludzingako kwakhela kulabakwatiko nalabakwati kukwenta.
Ungalekelela kanjani kulolusito loluchubekako?
Kufundza kwekucala
Umntfwana ufundza kushintja kwakhe kwekucala njengemfundzi uma acala kuya enkhulisa nome esikolweni kwekucala.
Ungabatsembisa batali nebanakekeli bebantfwana kutsi kute sidzingo sekutsi bafuce bantfwana kutsi bakwati
kufundza lokubhalwe phansi, bakwati kubhala phansi nome tibalo bangakabhalisi kuya esikolweni kwekucala.
Kumcoka kakhulu kutsi bakhutsate bantfwana kutsi badlale
bafundze emakhono lesebenta ekhaya nekukhutsata kufuna kufundza
kanye nekutetsemba kute bafune kulandzelela tintfo labatitsandzako.
Kutawuba kuwe kutsi uyawavakashela yini emakhaya.
Loku kungasita kutsi wakhe budlelwane lobutawenta kutsi lolushintjo lungabi lukhuni kini nonkhe.
Uma usavakashela lamakhaya ungasebentisana nebatali nebanakekeli bebantfwana
kwakha emasu elushintjo kute ulungiselele umntfwana kuyofundza kwekucala.
Ngiyaya ngibavakashele kubona kutsi imphilo injani.
(Kusho Sakhile Jane Stewart, longuSenior Care-giver, eGogo Centre, eLunju)
Namuhla sisekhabo Lee-Ann. Ngina make waLee-Ann.
Sibambandzakanya bonkhe bantfwana kuloluhlelo lwetfu.
Singaba nabo nebantfwana labasebentisa ema-wheelchairs labeta enkhulisa.
(Kusho James Tsabedze, longuProgramme Officer, kaVusumnotfo, eSipiki)
Bantfwana bavamise kukhululeka kancono uma basekhaya.
Kungenteka bakhululeke kancono kubona lotawuba nguthishela wabo kwekucala uma base khaya
Kungeneka nawe utakukhandza kulusito kutsi ubone lapho kuhlala khona bafundzi bakho labasha.
Kumele ubakhutsate bantfwana nebatali nebanakekeli bebantfwana
kutsi bavakashele inkhulisa kungakafiki lubhaliso.
Ungabamema kutsi bête etifundvweni letimnandzi lokhangisa ngato.
Kutimbandzakanya kwabo kungangeteka sikhatsi sisachubeka kungakefiki lubhaliso.
Uma bantfwana bati kutsi kumele babhekeni,
lolushintjo lwekuya esikolweni kwekucala angeke lubatfuse kakhulu.
Kuchubekela kulesinye sigaba
Lesikhatsi sekutsi Denys adzinge kuya esikolweni ngisesaba kakhulu.
Kwesaba kwentfo lengatiwa; asati kutsi kumele sibhekeni.
Kulukhuni kakhulu kutsi emukele bantfu labasha nendzawo lensha.
Kukhulu kutsi acale kuchumana nemuntfu lomusha.
Ngako-ke loko kwesaba kwetfu lokukhulu, kutsi utawutiva anjani ngekuhlangana nebantfu labasha.
Ngicabanga kutsi kungamsita kutsi abe netifundvo tesingeniso esikolweni.
(Kusho Maria Tkach, Make waDenys, ePre-school No. 37, Lviv)
Kanjalo noma ulekelela umntfwana nemndeni wakhe kulesimo
selushintjo lwekucala sikolwa, kudzingeke kutsi uphindze umlekelele
umntfwana noma sekaya ebangeni lelilandzelako
Kuvakashela emakhaya ebantfwana kungakafiki lubhaliso kungaba mcoka kulesikhatsi selushintjo
Laba bantfwabetfu, ngulabaphotfulile
Baya ebangeni labo lekucala esikolweni lesiphakeme kulomnyaka lotako.
Nyalo nje sihamba nabo le primary lapho bayovakashela libanga lakucala bente netifundvo tabo tesingeniso.
(Kusho Deli Ndzinisa, Thishela, waseMahlabaneni Neighbourhood Care Point (NCP)/Pre-school, eGoboyane, eBig Bend)
Uyati kukhatsata wonkhe umtali kutsi ngabe umntfwana utakwemukela njani kushintja
enkhulisa aye ebangeni lekucala esikolweni lesiphakeme. Awati kutsi batawenta njani.
Kungako nami ngikukhutsata kutsi uma bantfwana batfola tifundvo tesingeniso sasesikolweni
lesiphakeme kubentela lolushintjo lube melula nekutsi batawubona bothishela babo bemnyaka lotako.
Uma usenabo uyakhona kucocisana nabo nathishela wabo lomusha.
Niboneni esikolweni lesiphakeme, nisitsandzile yini?
Semukela bafundzi labasha bemnyaka lotako, labasuka enkhulisa.
Letifundvo labatitfola ngaphambi kwelubhaliso timcoka kakhulu ngoba titabasita kutsi basetayele
lesikolwa lesisha. Kutabasita kutsi bakwati kutetsemba.
Ngicabanga kutsi kumcoka kakhulu ngoba babafundzi labancane kantsi
batawube bacala kufundza esikolweni lesiphakeme
Abazange sebete. Abazange sebabone bothishela labanyenti.
Abazange sebabone bafundzi labanyenti kanje.
Siyetfusa lesimo kubo
Ngoke-ke lokutsi bête lasikolweni kuyabasita ngoba bafundza kutayela lesikolwa.
Babona kutsi ebangeni leliphakeme kubanjani ngekhatsi nakufundvwa. Ngicabanga kutsi kuyasita kakhulu.
(Kusho Nondumiso Dlamini, Thishela, waseDingizwe Primary School, eDingizwe, eMhlambanyatsi)
Namuhla silungise kutsi bafundzi belibanga lekugcina kitsi baye kuyovakeshela ePuliuy Luceum (lokusikolwa lesingumakhelwane)
kute bacondze kutsi sikolwa lesiphakeme sinjani, babone nathishela wabo lomkhulu, nalabanye
bothishela labasha labatabafundzisa. Kutsi babone lapho kushumumiswa khona
umtimba kute kutsi nasebacale kuya esikolweni lesiphakeme bangakhatsateki kakhulu.
Kubasita kutsi betayele simo sikolwa lesiphakeme
(Kusho Lesia Kovalchuk, Thishelanhloko, wasePre-school No. 37, Lviv)
Bothishela basetinkhulisa nabothishela betikolwa letiphakeme letisedvute kudzingeke kutsi bahlale bachumana babodvwa,
kanye nebatali nebanakekeli labati bantfwana kancono.
Ngekuchumana nekushiyelana lugwayi ngekusebenta kwabo
nekutsi bantfwana badzingani, batawukhona kutsi basekele
letidzingo lushintjo lwesikolwa lusengakenteki, selwenteka nanome solwengcile kusukela kusinye sikolwa kuya kulesinye.
Lenkhulisa lengiyibukile kadze yacala kusebentisana nalesikolwa lesingumakhelwane
Budlelwane betfu nabothishela balesikolwa busondzelene kakhulu futsi loku kuyasita kakhulu uma bantfwana bashintja basuka enkhulisa baya esikolweni lesiphakeme.
Bothishela besikolwa lesiphakeme bayeta emicimbini yasenkhulisa.
Siyabamema, futsi bantfwana basenkhulisa yetfu bayasivakashela njalo njalo lasikolweni.
Lokusebentisana ngalendlela kuyadzingeka kute inkhulisa ikwati kwenta
lushintjo lwekuya esikolweni lesiphakeme kube melula.
(Kusho Olha Lavrynenko, Thishelanhloko, wasePre-school No. 2, ‘Romashka’, Mykolayivka)
Uma bantfwana basuka esikolweni sinye baya kulesinye batawuba setigabeni tekukhula nekufundza letehlukene.
Uma wena nome balingani bakho bemukela bantfwana esikolweni lesisha, khululeka, usite bantfwana
ngetidzingo tabo, labakutsandzako kanye nemakhono abo.
Memukele ngesineke njalo, unake kukhuluma kwakhe nalokunye kuchumana nawe kwakhe.
Nayi leminye imibono yekusita umntfwana kutsi ashintje sikolwa.
Wena nebatali nome banakekeli bemntfwana yakhani libhuku lelichaza umntfwana nathishela lomusha.
Lingachaza lakutsandzako, lakwati kakhulu, lakudzingile,
indlela latsandza kuchumana ngayo, kugula langaba nako, nalokunye.
Ungasebentisana nebalingani bakho etikolweni totimbili kwakha libhukwana ngesikolwa lesisha
wentele batali nebantfwana. Lingaba netitfombe nalolunye lwati lolumcoka.
Bantfwana lesebakhulile bangasita kungeta lwati ngesikolwa sabo.
Ungenta kutsi labancane bahlangane nalabadzala.
Kubekisa, bantfwana basesikolweni lesiphakeme bangahlangana nebasenkhulisa bangashintji sikolwa,
bachubeke badlale kanye kanye nome sebashintjile sikolwa.
Ungahlela kutsi bantfwana basetikolweni totimbili bavakashelane, bafundze, badlale kanye kanye.
Ningafundzisa kanye nathishela lomusha kute bametayele.
Kubekisa, lothishela lomusha angeta nawufundzisa asebentisane nawe.
Yelekelela konkhe kushintja – lokukhulu nalokuncane
Bantfwana labenta lushintjo lolukhulu lwekuya ebangeni lelisha babhekana nebumatima lobunyenti.
Nati tibonelo letimbalwa
Kungenteka bangasahlali ekhaya noma nemndeni, lokungabetfusa.
Ungabentela simo lesetayelekile, sebungani, lesimnandzi, ikakhulu uma bafundzi basenta lubhaliso lokucala esikolweni.
Bantfwana kungenteka bakukhandze kulukhuni kuhlangana nebantfwana labanyenti nekwakha bungani.
Ungasebentisa sikhatsi sekudlala nome sekuhlanganyela kwakha bungani lobusha,
ungabukhutsata bungani nebuhlobo.
Kungenteka bantfwana bakhandze tindlela letingaketayeleki tekufundza ticanganisa umcondvo.
Kumele utfole kutsi bantfwana betayele ini.
Basite bakwetayele kancane kancane kufundza ngendlela
lensha nalokusha lokubhekekile.
Chubeka utame kutsi tifundvo takho tihambelane nemfundzi futsi timbandzakanye wonkhe umntfwana.
Kumele sikhumbule kutsi lushintjo alusiko nje kuphela ngetingucuko letinkhulu
letenteka uma umntfwana asuka esikolweni aya kulesinye.
Bantfwana bayabhekana nelishintjo njalo nakufundvwa.
Kubekisa, kusuka esifundvweni uye kulesinye nalo lushintjo lelo.
Kusuka esifundvweni nome emdlalweni uye ekudleni kudla kwasemini nalo lushintjo lolo.
Kanjalo nekubuyela etifundvweni emva kwekudla.
Kufika esikolweni ekuseni lushintjo, kanjalo nanakuphuma sikolwa baya emakhaya.
Lolushintjo lolo lungabacanganisa umcondvo, lubatfukutselise, nome lubatsikabete emtimbeni labanye,
nome ngabe yintfo leyenteka onkhemalanga.
Kufanele ukucaphele lokushintjashintja lokwentekako kubantfwana mihlayonkhe.
Tfola kutsi letikhatsi telushintjo tibaphatsa njani nekutsi bayaludzinga yini lolunye lusito kuletikhatsi.
Sibonelo sekulalela bafundzi labancane
Kumcoka kutsi sibalalele bafundzi ngetikhatsi telushintjo.
Kuyimvama nyalo kutsi sikhulume nebantfwana, kepha kuvame kutsi sicabange
kutsi bantfwana labasebancane abakwati kuveta imiva yabo nome imicondvo yabo kahle.
Akusilo liciniso lelo!
Inkinga kutsi asibabuti ngendlela lefanele
nome asibaniki litfuba lekutsi bakhulume labakucabangako nalabakuvako.
Sicocisana ngembuti njani nemntfwana. Kutsi bangativa banjani.
Kutsi kungaba melula kanjani kutsi baye esikolweni futsi bakutsandze loko, bangesabi.
(Kusho Makhosazana Vilakazi, longuChildren’s Home Officer, eNqaba Yethu Children’s Home, eBig Bend)
Bantfwana labancane kakhulu nabo banayo imibono.
Bayati kutsi bativa bajabulile nome besaba kuya esikolweni lesisha nome libanga lelisha,
batawuba nemibuto leminyenti.
Tinyenti tindlela letehlukene lesingatisebentisa kusita bantfwana kutsi
baphumisele imicabango, imiva, nemicondvo yabo ngelushintjo.
Munye umcondvo lowubonile lowasentjetiswa Eswatini nase Ukraine
kutsi bantfwana lesebakhulile bacocisane nalabancane ngetinkinga lababhekana nato ngelushintjo ekufundzeni.
Bantfwana lesebakhulile bavamise kukhutsata labancane kutsi bakhulume.
Bantfwana labancane bangativa bakhululeke kancono kukhuluma ngekwesaba nome imicondvo
yabo kumuntfu locishe alingane nabo longasuye lwesabekako njenga lomdzala
Tikolwa noma emabanga ebantfwana labancane nalasebakhulile kungasebenta kwenta tinhlelo letinjengaleti.
Lomcondvo walomsebenti ungekukhululeka kukhuluma kwebantfwana benkhulisa.
Akusibo bantfu labadzala labakhulumako, akusibo batali nome bothishela, kukhuluma bantfwana lesebakhulakhulile
Lomcondvo kutsi labantfwana batokhona kukhululeka batjele lalabadzadlana bantfwana tinkinga tabo
kwetfuka, nekujabula kwabo netintfo letikanjalo.
Kutabamelula kulabantfwana lesebakhulile kutsi bakhulume nabo, uma sibuka kutsi labanyenti banabo bobhuti
nabo sisi emakhaya labacocisana nabo ngetintfo letinyenti letimcoka kumntfwana lomncane.
Ngaloyo ndlela siyakhona kutsi sibalungisele iminyaka letako esikolweni
sibasite kulolushintjo, bangetfuki njengoba tsine satfuka.
(Kusho Khrystyna Kelio, Umfundzi, waseIvan Puliuy Lyceum, Lviv)
Noma ke ungakhutsata bantfwana lesebakhulile kutsi bakhulume nalabancane
emakhaya nasemmangweni, kubasekela kuletikhinga tekucala sikolwa nome kushitja baye kulesinye sikolwa.
Ungatfola kabanti ngekwenta loku encwadzini
ye-EENET sihloko sayo lesitsi:
“Young Voices in Inclusive Education: A guide to help young researchers conduct action research with peers and younger children”.
Lushintjo ekufundzeni luvame kunyamalala singakalunaki – silutsatsela phansi.
Kepha lolushintjo lolukhulu naloluncane lunemtselela
lomkhulu ekwenteni nasekufundzeni kwemntfwana.
Lushintjo lolunganakwa ngalokuphelele lungakubanga nekutsi umntfwana agcine ayekele nekufundza.
Wonkhe thishela kudzingeke kutsi atfolisise aphindze atsatse tinyatselo tekusita tidzingo telushintjo tabo bonkhe bafundzi